सन् १९४० मा आजकै दिन : अश्वेत अभिनेत्रीलाई पहिलो पटक अस्कर
सन् १९४० मा आजकै दिन (फेब्रुअरी २९) मा अश्वेत अभिनेत्रीले पहिलो पटक अक्सर अवार्ड जितेकी थिइन् । ‘गन विथ द विन्ड’ मा गरेको अभिनयका लागि हाटी म्याकडानियललाई उत्कृष्ट सहायक अभिनेत्रीको अवार्ड प्रदान गरिएको थियो ।
काठमाडौँ — सन् १९४० मा आजकै दिन (फेब्रुअरी २९) मा अश्वेत अभिनेत्रीले पहिलो पटक अक्सर अवार्ड जितेकी थिइन् । ‘गन विथ द विन्ड’ मा गरेको अभिनयका लागि हाटी म्याकडानियललाई उत्कृष्ट सहायक अभिनेत्रीको अवार्ड प्रदान गरिएको थियो ।अमेरिकाको कान्ससमा १८९३ जुन १० मा जन्मिएकी म्याकडानियलकी आमा गायिका थिइन् भने पिताले अमेरिकी गृहयुद्ध लडेका थिए । १९०८ मा परिवार कोलोराडोमा बसाइँ सरेको थियो । १९३१ मा लस एन्जल्स पुगेको अर्को वर्षदेखि उनको अभिनय यात्रा सुरु भएको थियो ।म्याकडानियलले पहिलो पटक ‘द गोल्डन वेस्ट (१९३२)’ फिल्ममा अभिनय गरेकी थिइन् । त्यस्तै, उनले ‘द गोल्डन वेस्ट (१९३३)’, ‘जज प्रिस्ट (१९३४)’, ‘द लिटल कोलोनेल (१९३५)’, ‘साराटोगा (१९३७),’ ‘भिभासियस लेडी (१९३८)’, ‘सपवर्न एन्जल (१९३८)’, ‘गन विथ द विन्ड (१९३९)’ लगायतका फिल्ममा अभिनय गरेकी थिइन् । म्याकडानियलको स्तन क्यान्सरका कारण १९५२ अक्टुबर २६ मा निधन भएको थियो ।